CELEX: 62012TN0106
Language: lv
Date: 2012-02-29 00:00:00
Title: Lieta T-106/12: Prasība, kas celta 2012. gada 29. februārī — Cytochroma Development /ITSB — Teva Pharmaceutical Industries ( “ALPHAREN” )

12.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 138/18
            
         Prasība, kas celta 2012. gada 29. februārī — Cytochroma Development/ITSB — Teva Pharmaceutical Industries (“ALPHAREN”)
   (Lieta T-106/12)
   2012/C 138/34
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Cytochroma Development, Inc. (St. Michael, Barbadosa) (pārstāvji — S. Malynicz, Barrister, un A. Smith, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Teva Pharmaceutical Industries Ltd (Jeruzāleme, Izraēla)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 2. decembra lēmumu lietā R 1235/2011-1 un
            
         
               —
            
            
               piespriest ITSB un otrai procesa ITSB Apelāciju padomē dalībniecei segt savus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “ALPHAREN” attiecībā uz precēm, kas ietilpst 5. klasē — Kopienas preču zīmes reģistrācijas pieteikums Nr. 4320297
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Ungārijas vārdiskas preču zīmes “ALPHA D3” reģistrācija Nr. 134972 attiecībā uz precēm, kas ietilpst 5. klasē; Lietuvas vārdiskas preču zīmes “ALPHA D3” reģistrācija Nr. 20613 attiecībā uz precēm, kas ietilpst 5. klasē; Latvijas vārdiskas preču zīmes “ALPHA D3” reģistrācija Nr. M30407 attiecībā uz precēm, kas ietilpst 5. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Komisijas Regulas Nr. 216/96 1.d panta 2. punkta pārkāpums, jo apelāciju padomes, kas pieņēmusi sākotnējo lēmumu, loceklis bija arī tās apelāciju padomes loceklis, kas pieņēma jauno lēmumu pēc lietas nodošanas jaunai izskatīšanai; Padomes Regulas Nr. 207/2009 65. panta 6. punkta un Komisijas Regulas Nr. 216/96 1.d panta 1. punkta pārkāpums saistībā ar pasākumiem, kas jāveic, lai izpildītu Vispārējās tiesas spriedumu; Padomes Regulas Nr. 207/2009 76. panta 1. punkta pārkāpums saistībā ar faktu pārbaudi pēc savas ierosmes lietā, kas attiecas uz relatīviem atteikuma pamatojumiem; tiesiskās drošības principa un ES Pamattiesību hartas 17. panta pārkāpums